**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2009. gada 22. decembra noteikumu Nr. 1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punkts, kas nosaka, ka līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, valsts pārvaldes uzdevumu nodrošināšanai gadījumos, ja netiek izpildītas līgumsaistības un no sadarbības partnera tiek iekasēts vai ieturēts līgumsods vai procentu maksājums par saistību neizpildi, citiem neparedzētiem gadījumiem un valstiski īpaši nozīmīgiem pasākumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Starptautiskā Krimināltiesa (turpmāk – SKT) ir pastāvīga institūcija, kas ir tiesīga realizēt savu jurisdikciju pār personām vissmagāko starptautiska mēroga noziegumu gadījumos saskaņā ar SKT statūtiem un tā ir komplementāra nacionālajai kriminālajai jurisdikcijai. SKT jurisdikcijā ir sekojoši noziegumi: genocīds, noziegumi pret cilvēci, kara noziegumi un agresija.  Latvijas Republikas Saeima ratificēja Romas Starptautiskās Krimināltiesas statūtus 2002. gada 20. jūnijā, kas Latvijā stājās spēkā 2002. gada 1. septembrī, un atbilstoši likuma „Par 1998. gada 17. jūlija Romas Starptautiskās krimināltiesas Statūtiem” 4. pantam Tieslietu ministrija koordinē 1998. gada 17. jūlija Romas SKT Statūtos paredzēto saistību izpildi.  Ņemot vērā, ka SKT bija izvietota pagaidu telpās, 2008. gada novembrī SKT Dalībvalstu Asambleja pieņēma rezolūciju par SKT biroja ēkas celtniecības finansēšanu, kurā tika nostiprināts, ka Nīderlande, kas ir SKT mītnes valsts, ēkas celtniecībai dos aizdevumu 200 miljonu *euro* apmērā, kas SKT dalībvalstīm būs jāatmaksā 30 gadu laikā ar procenta likmi 2,5 % apmērā.  2012. gada 21. novembra SKT 11. Dalībvalstu asamblejā tika pieņemta rezolūcija ICC-ASP/11/Res.3 par SKT pastāvīgo ēku, kā arī dalībvalstu veicamo iemaksu apmērs (veicamas kā vienreizējas iemaksas vai kā procentu maksājums 30 gadu garumā). No 124 Romas Starptautiskās krimināltiesas Statūtu dalībvalstīm 59 dalībvalstis izmanto SKT mītnes valsts Nīderlandes piedāvāto aizdevuma shēmu uz 30 gadiem, lai veiktu valstu pušu ieguldījumu SKT pastāvīgās ēkas projekta izmaksu segšanai. Savukārt 65 dalībvalstis, tai skaitā Latvija, ir izvēlējušās vienreizējas iemaksas shēmu savai dalībai attiecīgā projekta finansējumam.  Atbilstoši Ministru kabineta 2013. gada 18. jūnija rīkojumam Nr. 252 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” Tieslietu ministrijai tika piešķirti 41 483 *euro*, lai nodrošinātu Latvijas vienreizēju maksājumu par SKT biroja ēkas celtniecību.  2015. gada SKT 12. dalībvalstu asamblejā tika pieņemta rezolūcija ICC-ASP/14/Res5 par SKT pastāvīgo ēku, kas paredz, ka SKT ēkas celtniecības galīgās izmaksas būs zināmas pēc pilnīgas ēkas celtniecības pabeigšanas. Pēc galīgo izmaksu definēšanas SKT veiks pārrēķinu attiecībā uz vienreizējām iemaksām.  2016. gadā SKT informēja Latviju par veikto pārrēķinu, kā rezultātā Latvijas kopējais vienreizējais maksājums ir 115 785 *euro* apmērā un Latvijai līdz 2016. gada 29. jūnijam vēl ir jāveic maksājums 74 302 *euro* apmērā. Ja maksājums 74 302 *euro* apmērā netiks veikts, SKT Latviju ieskaitīs to valstu grupā, kas 30 gadu garumā veiks ēkas procentu maksājumus  Pašreiz 13 dalībvalstīm, kuras izvēlējušās vienreizēju iemaksu, ir nenokārtoti maksājumi. Gadījumā, ja nesamaksātā daļa netiek atmaksāta noteiktajā termiņā, tad atbilstošā dalībvalsts tiek pārcelta grupā, kas izmanto Nīderlandes piedāvāto aizdevuma shēmu.  Saskaņā ar SKT pastāvīgās mītnes projekta vecākā juridiskā un politikas jautājumu padomnieka *Juan Escudero* sniegto informāciju vienreizējas iemaksas gadījumā Latvijai paredzēts ilgtermiņā ietaupīt 55 043 *euro*, jo vienreizējas iemaksas gadījumā Nīderlande kā SKT mītnes valsts piešķir 17,5% subsīdiju aprēķinātajai Latvijas finansiālā ieguldījuma kopsummai 90 241 *euro* apjomā. Turklāt Nīderlandes aizdevuma shēma paredzētu Latvijai fiksētu procentu likmi, kura 30 gadu laikposmā sasniegtu 39 104 *euro*. Alternatīvās aizdevuma shēmas gadījumā Latvija veiktu ikgadējas iemaksas 4311,5 *euro* apjomā 30 gadu garumā. Attiecīgi, ja Latvija izlemj pāriet uz 30 gadu aizdevuma shēmu, tad tās kopējais finansiālais ieguldījums *SKT* pastāvīgās ēkas projektā paredzēts 129 345 *euro* apjomā.  Papildus iepriekšminētajam Latvija ik gadu SKT budžetā veic ikgadējo dalībvalsts iemaksu, kas ir noteikta atbilstoši Apvienoto Nāciju Organizācijas Ģenerālās Asamblejas (turpmāk – Asambleja) ikgadējām apstiprinātajām rezolūcijām. 2015. gada 26. novembrī Asambleja apstiprināja ikgadējos dalībvalstu maksājumus 2016. gadam, saskaņā ar ko Latvijas iemaksu apmērs palielinājās par 30 873 *euro* (no 88 700 *euro* līdz 119 573 *euro*). Norādām, ka nākamā gada precīzais iemaksas apmērs ir zināms tikai kārtējā gada decembra sākumā, līdz ar to veidojas situācija, kad budžetā ieplānotais iemaksu apmērs nav pietiekošs.  2016. gadā mazāki dalības maksājumi kā plānots likumā Par valsts budžetu 2016.gadam ir Pastāvīgajā arbitrāžas tiesā un Starptautiskajā privāttiesību unifikācijas institūtā, līdz ar to 320 *euro* iespējams novirzīt SKT ikgadējai dalībvalsts iemaksai, kā rezultātā papildus ir nepieciešami 30 553 *euro*.  Ņemot vērā iepriekš minēto, sagatavojot 2016. gada budžetu, nebija iespējams ieplānot papildu nepieciešamos līdzekļus SKT biroja ēkas celtniecības finansēšanai un ikgadējai dalības maksai.  Rīkojuma projekts paredz uzdot Finanšu ministrijai piešķirt Tieslietu ministrijaino valsts budžeta programmas „Līdzekļi neparedzētiem gadījumiem” 104 855 *euro*, lai nodrošinātu dalībvalsts ikgadējās iemaksas veikšanu pilnā apmērā un Latvijas maksājumu par SKT biroja ēkas celtniecību.  Papildus informējam, ka Tieslietu ministrija ir izvērtējusi iespējas veikt iekšējo līdzekļu pārdali, tomēr secina, ka šobrīd šādas iespējas nepastāv. Tieslietu ministrija rūpīgi seko resora budžeta izpildei un izvērtējot 2016. gada 1.ceturkšņa izdevumus un turpmāko mēnešu plānu, tika veikta izdevumu pārdale (Finanšu ministrijas 2016.gada 27.maija rīkojums Nr.244 “Par pamatbudžeta apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām”), lai nodrošinātu neatliekamu pasākumu īstenošanu, kā piemēram dalības maksu par pilntiesīgā dalībnieka statusu Ekonomiskās sadarbības un attīstības organizācijas (OECD) Kukuļošanas apkarošanas starptautiskajos biznesa darījumos darba grupā 2016. gadā, lai nodrošinātu Microsoft licenču uzturēšanu, lai nodrošinātu IT sistēmu izmitināšanai nepieciešamo vietu un jaudu resora koplietošanas infrastruktūrā resora IT sistēmas darbības nepārtrauktībai, kā arī nodrošinātu sinhronās tulkošanas kabīnes un to aprīkojumu un tulku pakalpojumus Zolitūdes traģēdijas krimināllietas izskatīšanai.  Ņemot vērā iepriekš minētās pārdales, šobrīd Tieslietu ministrija neredz iespēju papildus finansējumu rast resora budžetā. |
| 3. | Projekta izstrādē iesaistītās institūcijas | Tieslietu ministrija. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016.** | | Turpmākie trīs gadi (*euro*) | | |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 104 855 | 0 | 0 | 0 |
| 2.1. valsts pamatbudžets | 0 | 104 855 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -104 855 | 0 | 0 | 0 |
| 3.1. valsts pamatbudžets | 0 | -104 855 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 104 855 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts izdevumu aprēķins redzams Starptautiskās krimināltiesas 2015. gada 10. decembra un 2016. gada 10. februāra rēķinos. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē iesaistīto institūciju funkcijas un uzdevumus.  Rīkojuma projekta izpilde neietekmē valsts pārvaldes institucionālo sistēmu. |
| 3. | Cita informācija | Nav. |

*Anotācijas II, IV, V un VI sadaļa – rīkojuma projekts šo jomu neskar.*

Iesniedzējs:

tieslietu ministrs Dzintars Rasnačs

03.06.2016. 10:36

1300

M.Rēķis

67036805, Maris.Rekis@tm.gov.lv